ኢንጂነር ታከለ በሶማሌና ኦሮሚያ ክልሎች አዋሳኝ አካባቢዎች ተፈናቅለው በአዲስ አበባ ከሚገኙ የእስልምና እምነት ተከታዮች ጋር ዒድ አልፈጥርን አከበሩ
 አዲስ አበባ፦ የአዲስ አበባ ምክትል ከንቲባ ኢንጂነር ታከለ ዑማ በሶማሌና ኦሮሚያ ክልሎች አዋሳኝ አካባቢዎች በነበረው ችግር ከመኖሪያቸው ተፈናቅለው በአዲስ አበባ ከሚገኙ የእስልምና እምነት ተከታዮች ጋር የዒድ አልፈጥር በዓልን አከበሩ።በወቅቱም ኢንጂነር ታከለ ለበዓል እንዲሆናቸው ከባለሃብቶች ያሰቧሰቧቸውን የተለያዩ ስጦታዎችን አበርክተውላቸዋል ። ለሁሉም የእስልምና እምነት ተከታዮች በሙሉ የእንኳን አደረሳችሁ መልዕክታቸውን አስተላልፈዋል። በአካባቢው የሚገኙ መሰረተ ልማቶችን በማሻሻል የመኖሪያ ቤቶችም እንደሚገነቡላቸው ጠቁመዋል።የተፈናቀሉ ዜጎችም በተደረገላቸው ድጋፍ አመስግነዋል።ስጦታው ሰንጋ በሬዎችን ጨምሮ ተለያዩ የምግብ አይነቶች ያካተተ ነው።አዲስ ዘመን ግንቦት 17/2012 በጋዜጣው ሪፖርተር